CELEX: C2004/262/14
Language: et
Date: 2004-10-23 00:00:00
Title: Euroopa Kohtu otsus (suurkoda) 7. september 2004 kohtuasjas C-456/02 (Tribunal du travail de Bruxelles eelotsusetaotlus): Michel Trojani versus Centre public d'aide sociale de Bruxelles (CPAS) (Isikute vaba liikumine — Euroopa Liidu kodakondsus — Õigus elada vastava riigi territooriumil — Direktiiv 90/364/EMÜ — Piirangud ja tingimused — Majutusasutuses loonustasu eest töötav isik — Õigus sotsiaaltoetustele)

23.10.2004   
            
            
               ET
            
            
               Euroopa Liidu Teataja
            
            
               C 262/7
            
         
      EUROOPA KOHTU OTSUS
   
   (suurkoda)
   7. september 2004
   kohtuasjas C-456/02 (Tribunal du travail de Bruxelles eelotsusetaotlus): Michel Trojani versus Centre public d'aide sociale de Bruxelles (CPAS) (1)
   
   (Isikute vaba liikumine - Euroopa Liidu kodakondsus - Õigus elada vastava riigi territooriumil - Direktiiv 90/364/EMÜ - Piirangud ja tingimused - Majutusasutuses loonustasu eest töötav isik - Õigus sotsiaaltoetustele)
   (2004/C 262/14)
   Kohtumenetluse keel: prantsuse
   Kohtuasjas C-456/02, mille esemeks on 18. detsembril 2002 EÜ asutamislepingu artikli 234 alusel Tribunal du travail de Bruxelles'i (Belgia) 21. novembri 2002 otsusega esitatud eelotsusetaotlus kohtus pooleliolevas asjas Michel Trojani versus Centre public d'aide sociale de Bruxelles (CPAS), on Euroopa Kohus (suurkoda), koosseisus: kohtu president V. Skouris, kodade esimehed P. Jann, C. W. A. Timmermans, C. Gulmann, J.-P. Puissochet ja J. N. Cunha Rodrigues (ettekandja), kohtunikud R. Schitgen, F. Macken, N. Colneric, S. von Bahr ja K. Lenaerts; kohtujurist L. A. Geelhoed, kohtusekretär vanemametnik M. Múgica Arzamendi, 7. septembril 2004 teinud otsuse, mille resolutiivosa on järgmine:
   
               1)
            
            
               Isikule, kes on põhikohtuasja hagejaga sarnases olukorras, ei laiene, ühelt poolt EÜ asutamislepingu artiklid 43 ja 49 ning teiselt poolt, on tal EÜ asutamislepingu artikli 39 alusel õigus elamisloale töötamiseks vaid siis, kui tehtav palgatöö on tegelik ja tulemuslik. Vajalike faktide tõendamine, hindamaks, kas sellega on tegu menetluses olevas kohtuasjas, kuulub eelotsuse taotluse esitanud kohtu pädevusse.
            
         
               2)
            
            
               Euroopa Liidu kodanik, kellele ei laiene EÜ asutamislepingu artiklite 39, 43 või 49 alusel õigus elada vastuvõtva liikmesriigi territooriumil, saab EL-i kodanikuna õiguse elada vastava riigi territooriumil EÜ asutamislepingu artikli 18, lõike 1 vahetul kohaldamisel. Antud õiguse kasutamine sõltub selles sättes ettenähtud piirangutest ja tingimustest, kuid pädevad ametiasutused peavad tagama, et mainitud piirangute ja tingimuste kohaldamine toimuks ühenduse õiguse peamisi põhimõtteid, eriti proportsionaalsuse põhimõtet, arvestades. Siiski, kui on tõendatud, et põhikohtuasja hagejaga sarnases situatsioonis olev isik omab elamisluba, on tal EÜ asutamislepingu artikli 12 alusel õigus sellisele sotsiaaltoetusele nagu toimetulekutoetus (minimex).
            
         
      (1)  ELT C 44, 22.2.2003.